title: Chantenay
text: Chantenay zo ur gumun gozh e Liger-Izelañ, stag bremañ ouzh kumun Naoned.
  
  Douaroniezh 
  War ribl al Liger emañ, e penn Su Erv Breizh. Ur c'harter eus Kornôg Naoned eo bremañ, hini Bellevue-Chantenay.
  
  Emañ an Duchenn Santez-Anna a-us al Liger. Pelloc'h a-hed al Liger ez eus un takad greantel.
  
  Anv 
  Dont a ra he anv eus al latin Cantenacum pe Villa Canteni, eus an anv-den Cantenos, ur perc'henn douar pinvidik eus ar mare galian-roman. Kresket he deus ar gêriadenn tro-dro d'an domani-se.
  
  « Chantenay » koulz ha « Chantenai » a veze skrivet en teulioù melestradurel. « Chantenay-sur-Loire » a oa implijet en un doare ofisiel etre 1887 ha 1908.
  
  Kas a ra Albert Dauzat d'ar stumm Cantenac dre un anv den galian, Cantenus, eus Cantius gant al lostger -acum; un anv-den galian-roman eo Cantinius
  
  Istor
  
  Dispac'h Gall 
  Krouet e voe kumun Chantenay e 1790 diwar ar barrez katolik. Lakaet e voe da benn Kanton Chantenay hag e Bann Naoned. E 1800 e voe lakaet en Arondisamant Naoned. E 1801 e voe lakaet e Kanton Naoned-6.
  
  Staget e voe kumun Chantenay ouzh kumun Naoned e 1908, war un dro gant Doulon.
  
  Kalz chanterioù-bigi zo bet e Chantenay.
  
  Monumantoù ha traoù heverk
  
  Chantenay-izel 
   Mengleuz kozh Misery
   Rizerezh Levesque, staliet gant Louis-Auguste Levesque e 1860 hag oberiant betek 1939 (straed Réaumur, en takad greantel).
  
  Bourc'h kozh 
   Domani an Abati, el lec'h m'emañ lise an Abati bremañ
   Iliz Sant-Marzhin
   Presbital savet er  (straed ar Réformés)
   Kenkiz anvet "Pavillon chinois"
  
  Tolead Gwalarn (Dervallières, Carcouët) 
   Kastell Carcouët, eus an , distrujet e 1970 evit sevel ur skolaj
   Kastell an Dervallières savet er XV kantved ivez, adsavet en , distrujet er bloavezhioù 1980
  
  Emdroadur ar boblañs adalek 1793 betek 1906 
  
  Mammenn : EHESS
  
  Melestradurezh 
  En ti ma oa an ti-kêr gwechall ez eus un adti-kêr bremañ.
  
  Tud 
  Ar familh Crucy :
   Mathurin Crucy, marvet e Chantenay d'ar 7 a viz Du 1826 ;
   e vab Félix Crucy, maer Chantenay etre 1832 ha 1838.
  
  Ardamezeg ar familhoù
  
  Pennadoù kar 
   Tuchenn Santez-Anna
   Doulon
   Naoned
  
  Levrlennadur 
   Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014 • Embannadur 1890
  
  Notennoù ha daveoù 
  
  Kumunioù kozh Liger-Atlantel
  Kumunioù bet krouet e Liger-Izelañ e-pad an Dispac'h Gall